Diari Oficial de la Generalitat Valenciana


Sumari del DOGV 9216, del 16-11-2021 (2021/11938)

RESOLUCIÓ número 771/2021, de 2 de novembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 19, cap d'Unitat de Producció i Explotació dels Sistemes Informàtics, i s'aproven les bases que regeixen la convocatòria. Convocatòria número LD 3/2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11452


Data del document
:   02-11-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 771/2021, de 2 de novembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball de naturalesa funcionarial número 19, cap d'Unitat de Producció i Explotació dels Sistemes Informàtics, i s'aproven les bases que regeixen la convocatòria. Convocatòria número LD 3/2021. [2021/11991]  
  
L'article 29.2 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, l'Agència), sotmet la provisió dels llocs de treball de l'Agència a les normes de la Llei de funció pública valenciana.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic (d'ara en avant TREBEP), i l'article 115.1 de la Llei 4/2021, de 16 d'abril, de la Funció Pública València (d'ara en avant, LFPV), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'acompliment del lloc.  
  
Es troba vacant i pendent de provisió el lloc de treball número 19, cap d'Unitat de Producció i Explotació dels Sistemes Informàtics, d'acord amb la vigent relació de llocs de treball aprovada per Resolució de 19 d'agost de 2019, del director de l'Agència (DOGV 8624, 30.8.2019), modificada per les Resolucions núm. 93/2020, de 8 d'abril (DOGV 8789, 15.4.2020), núm. 610/2020, d'11 de desembre i núm. 630/2020, de 16 de desembre (DOGV 8985, 29.12.2020).  
  
En virtut d'això, d'acord amb el que es disposa en els articles 110 i següents de la LFPV, fent ús de les atribucions conferides per article 13.1.d) del Reglament de funcionament i règim interior de l'Agència, de 27 de juny de 2019 (DOGV número 8582, de 2.7.2019), resolc  
  
Primer  
Convocar per a la seua provisió pel sistema de lliure designació el lloc de treball que es relaciona en l'annex I d'aquesta resolució.  
  
Segon  
Aprovar les bases que regiran la present convocatòria i que figuren en l'annex II d'aquesta resolució.  
  
Tercer  
Aprovar els models de sol·licitud d'admissió per a la provisió d'aquest lloc de treball i de declaració responsable, que figuren com a annex III i IV d'aquesta resolució.  
  
València, 2 de novembre de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
  
  
ANNEX I  
Lloc de treball convocat  
ANNEX II  
Bases de la convocatòria  
  
Primera. Objecte i forma de provisió  
És objecte d'aquesta convocatòria la provisió, pel sistema de lliure designació, del lloc de treball de l'Agència de Prevenció i Lluita contra el Frau i la Corrupció de la Comunitat Valenciana descrit en l'annex I d'aquesta resolució.  
  
Segona. Requisits de participació  
1. Podrà participar en aquesta convocatòria el personal funcionari de carrera de les diferents administracions públiques, institucions i entitats públiques, que reunisca els requisits i les condicions que estableix la normativa vigent i, en particular, els requisits per a la provisió del lloc de treball que es detallen en la convocatòria que s'efectua a través de la present resolució i en la relació de llocs de treball.  
  
No podrà participar el personal suspés en ferm mentre dure la suspensió.  
2. Els requisits de participació hauran de reunir-se en la data de finalització del termini de presentació de sol·licituds i mantindre's els mateixos durant tot el procediment de selecció fins al moment de la presa de possessió.  
  
Tercera. Criteris d'adjudicació  
a) Els criteris objectius i raonats d'interés general que es consideren prioritaris per a decidir l'adjudicació del lloc de treballat convocat són els següents:  
 Coneixements: Es tindrà en consideració la formació acreditada per les persones aspirants que s'enquadre entre els mèrits descrits per a aquest lloc de treball en l'annex I, en tant que la mateixa procura un valor informatiu i una referència objectiva a tindre en consideració, donat que no pot negar-se que mesuren la capacitat i aptitud dels aspirants.  
 Tots els mèrits invocats seran objecte d'una avaluació global i conjunta des del principi de la discrecionalitat tècnica, tenint en compte l'especialització, duració, homologació i entitat organitzadora.  
 Experiència: Es valorarà l'experiència acreditada per les persones aspirants tant en relació a les funcions relatives als àmbits materials que configuren el contingut del lloc, com en l'acompliment de llocs de treball que exigisquen aptituds de planificació, coordinació i control d'equips.  
 Competències i habilitats  
· Habilitats de direcció i gestió d'equips  
· Aptituds i habilitats de comunicació i transmissió d'informació, tant personal com per mitjans informàtics  
b) Les raons i circumstàncies per la qual, en el seu cas, es declararà desert el procediment són les següents:  
 Que no es presenten sol·licituds de participació o que el personal funcionari de carrera sol·licitant no complisca els requisits del lloc, o els requisits de la convocatòria referenciats en la base segona.  
 Que el personal funcionari sol·licitant, una vegada admesa la seua sol·licitud de participació, no complisca els criteris objectius d'interés general per al lloc, d'acord amb la base tercera, apartat a).  
Aquests criteris i circumstàncies seran apreciats per l'òrgan competent per a resoldre la convocatòria, per al que podrà valdre's de l'assessorament de la persona titular de la unitat administrativa a la qual el lloc de treball estiga adscrit o persona que a aquest efecte designe.  
  
  
Quarta. Sol·licitud de participació, lloc i termini de presentació  
1. La sol·licitud, acompanyada d'un historial professional de competències i capacitats, i de còpia de la documentació acreditativa dels requisits i mèrits que presenten les persones aspirants, ha d'adaptar-se al model que es publica en l'annex III d'aquesta convocatòria.  
L'annex es troba disponible en la pàgina web de l'Agència (Convocatòries per a la provisió de llocs de treball. Convocatòria LD 3/2021):  
  
https://www.antifraucv.es/va/informacio-institucional-i-dorganitzacio/  
2. Les sol·licituds de participació es presentaran a través de qualsevol dels mitjans previstos en l'article 16 de la Llei 39/2015, d'1 d'octubre, del Procediment Administratiu Comú de les Administracions Públiques.  
Presentació a través de la seu electrònica de l'Agència:  
https://sede.antifraucv.es/opencms/opencms/sede  
Presentació en oficines de l'Agència (carrer Navellos, 14, porta 3, 46888 València): horari de 9 a 14 hores, de dilluns a divendres.  
En el cas de no presentació a través del Registre Electrònic de l'Agència o de manera presencial en les oficines de l'Agència, la persona participant, dins del termini de presentació d'instàncies o dins dels cinc dies hàbils següents a la seua finalització com a màxim, haurà de remetre còpia del document que acredite la seua presentació a l'adreça de correu electrònic:  
xbzlerafkkwrgcx@egguhycqam.ag  
En cas de no mediar aquesta comunicació i es resolguera la convocatòria sense que l'Agència tinguera coneixement de la presentació de la corresponent sol·licitud de participació, la seua recepció posterior no tindrà cap efecte, considerant-se presentada fora de termini.  
3. Únicament es prendran en consideració aquelles sol·licituds que s'ajusten al model de referència (annex III), adequadament emplenades, així com els documents (original o còpia) que les acompanyen justificatius dels requisits i mèrits relatius al lloc de treball.  
  
La no aportació d'aquesta documentació suposarà l'exclusió de la persona participant en la convocatòria.  
4. El termini de presentació serà de deu dies naturals, comptats des de l'endemà al de la publicació d'aquesta convocatòria en el Diari oficial de la Generalitat Valenciana.  
De manera prèvia o simultània, es remetrà la convocatòria per a la seua publicació en el Butlletí Oficial de les Corts Valencianes, així como serà objecte de difusión mitjançant el Tauler d'anuncis i el Portal de Transparència de l'Agència.  
  
Cinquena. Documentació acreditativa dels requisits i mèrits a aportar  
A la sol·licitud s'acompanyarà declaració responsable de la veracitat de la documentació que s'aporta justificativa dels requisits i mèrits, segons model que es publica en l'annex IV d'aquesta convocatòria.  
  
Es relaciona la documentació que ha d'aportar la persona participant:  
a) En relació amb el compliment dels requisits per a participar:  
a.1) Fotocòpia del Document Nacional d'identitat o document equivalent.  
a.2) Fotocòpia del nomenament com a personal funcionari de carrera del subgrup de titulació que dóna accés al lloc al qual s'opta o documentació que l'acredite.  
a.3) Fotocòpia de la titulació universitària configurada com a requisit.  
a.4) L'acreditació de l'experiència haurà de ser demostrada, documentalment, mitjançant còpia de certificat, informe o full de serveis de l'administració pública, institució pública o entitat pública d'origen i, en el seu cas, d'aquelles altres en les quals haguera prestat serveis, en el qual es faça constar l'exercici de funcions en l'àmbit general de les funcions pròpies del lloc.  
a.5) Acreditació de la formació específica configurada com a requisit del lloc de treball, mitjançant l'aportació de còpia de la documentació justificativa.  
La no aportació de la documentació acreditativa de l'experiència (a.4.) i de la formació (a.5), configurats tots dos com a requisits, suposarà l'exclusió de la persona participant en la convocatòria.  
b) En relació als mèrits s'acompanyarà un historial professional de competències i capacitats (currículum complet).  
  
Els mèrits no justificats documentalment o no perfeccionats amb anterioritat a la finalització del termini de presentació de sol·licituds, no seran tinguts en consideració.  
Els aspirants es responsabilitzen expressament de la veracitat de la documentació aportada com a requisit o mèrit. En cas de falsedat o alteració d'algun document, decauran en el dret a la participació en la present convocatòria, amb independència de la responsabilitat al fet que pertocara.  
L'Agència es reserva el dret a requerir en qualsevol moment del desenvolupament del procediment l'aportació de la documentació original dels requisits i/o mèrits que es considere necessària.  
c) Els qui sol·liciten participar en el procediment de provisió d'aquest lloc de treball, hauran d'aportar un Estudi tenint en compte les funcions del lloc, fent referència als següents continguts:  
· Proposta que continga descripció dels sistemes informàtics necessaris per a un òptim funcionament de l'Agència.  
· Pla de ciberseguretat i protecció dels sistemes concorde a la proposta efectuada.  
· Estratègia i relació d'indicadors a supervisar per a garantir el correcte estat del Centre de Processament de Dades.  
Per a la redacció de l'Estudi, es prendran com a base les dades presents en el Portal de Transparència de l'Agència i qualsevol altre remarcable, citant-lo expressament en les referències del document elaborat.  
  
Aquest estudi tindrà una extensió màxima de 12 pàgines (6 fulles a doble cara), en tipus de lletra Arial 11, interlineat simple i marges justificats. En la qualificació de l'estudi es valoraran, principalment, els aspectes següents:  
- La claredat i correcció en l'estructuració i l'exposició de les idees i qüestions abordades;  
- La coherència, racionalitat, raonabilitat i viabilitat de les propostes formulades, prenent en consideració la seua justificació, argumentació i possibilitat d'aplicació en l'Agència;  
- El grau de detall i precisió de les propostes i aspectes tractats; i,  
  
- La innovació, originalitat i creativitat de les idees i propostes plantejades.  
La no presentació de l'Estudi en el termini habilitat per a la presentació de sol·licituds suposarà l'exclusió de la persona participant en la present convocatòria.  
  
Sisena. Comprovació del compliment dels requisits de participació  
  
La persona titular de l'àrea d'Administració, Gestió Econòmica i Recursos Humans de l'Agència o qui la substituïsca en cas de conflicte d'interés o absència, comprovarà el compliment dels requisits dels participants i, si escau, requerirà a les persones interessades perquè en un termini de deu dies hàbils realitzen les esmenes pertinents. Donat el grau d'especialització del lloc de treball, podrà requerir l'assistència de personal especialitzat per a la comprovació dels requisits.  
  
Una vegada realitzats els tràmits anteriors, emetrà informe preceptiu i vinculant en relació amb les sol·licituds que complisquen els requisits, i ho remetrà a la persona titular de la direcció de l'Agència per a la seua resolució conforme al que es preveu en la LFPV i en l'article 13.1d) del seu Reglament de funcionament i règim interior de 27 de juny de 2019.  
  
Això sense perjudici de la seua comprovació ulterior, mitjançant l'aportació de la documentació original, dels requisits que es considere necessari per la persona aspirant que finalment resulte proposat.  
Setena. Avaluació i resolució de la convocatòria del procediment de provisió  
1. Amb caràcter previ a la resolució, es podran realitzar entrevistes a totes o a alguna de les persones participants en la convocatòria que reunisquen els requisits exigits, per a la comprovació de la seua capacitat i mèrits al·legats i avaluació del contingut de l'Estudi presentat, a què es refereix l'anterior base cinquena, així com de les habilitats, actituds i aptituds de les persones aspirants en relació amb les funcions concretes a desenvolupar i els principis d'actuació del personal de l'Agència a què es refereix l'article 5 del seu Reglament de funcionament i règim interior.  
Per a l'apreciació i avaluació de l'Estudi presentat podrà recórrer-se a l'assessorament per personal qualificat procedent de la pròpia Agència o d'altres administracions.  
2. La persona titular de la direcció de l'Agència resoldrà, bé la seua adjudicació a la persona que considere més idònia per a l'acompliment del lloc de treball convocat, bé que es declare desert, fins i tot existint persones que reunisquen els requisits exigits, si considerara que cap resulta idònia per al seu acompliment.  
3. La resolució de nomenament haurà d'expressar l'exposició circumstanciada i justificada dels mèrits que segons la convocatòria han sigut considerats prioritaris per a elegir a una persona candidata sobre les altres aspirants amb referència expressa dels coneixements, experiència, habilitats o aptituds determinants d'aquella.  
4. La resolució de la convocatòria haurà d'indicar el termini en el qual haja de tindre lloc la presa de possessió en el nou destí.  
5. La resolució serà objecte de publicació en el Diari Oficial de la Generalitat Valenciana i en el Butlletí Oficial de les Corts Valencianes.  
6. La present convocatòria es resoldrà en un termini no superior a dos mesos, comptats des de l'endemà a la data de finalització del termini de presentació de sol·licituds.  
  
Huitena  
Les persones aspirants que, complint els requisits del lloc de treball convocat, no siguen designades per a la provisió definitiva d'aquest, passaran a formar part d'una Borsa per al cas de provisió temporal i urgent d'aquest mateix lloc de treball en cas de posterior vacant o de qualsevol altre lloc vacant del mateix subgrup professional adscrit al Servei de Sistemes d'Informació, per al qual complisquen els requisits exigits per la vigent relació de llocs de treball de l'Agència.  
  
Si hi haguera diverses persones en la citada Borsa, l'ordre de prelació es determinarà amb aplicació dels criteris establits en la base tercera d'aquesta convocatòria, podent-se efectuar una entrevista a criteri de la persona titular de la direcció o àrea a la qual estiga adscrit el lloc de treball.  
La borsa que es constituïsca tindrà una vigència d'1 any a comptar des de la publicació d'aquesta convocatòria en el DOGV.